CELEX: 32008D0941
Language: el
Date: 2008-12-08 00:00:00
Title: 2008/941/ΕΚ: Απόφαση της Επιτροπής, της 8ης Δεκεμβρίου 2008 , σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες [κοινοποιηθείσα υπό τον αριθμό Ε(2008) 7803] (Κείμενο που παρουσιάζει ενδιαφέρον για τον ΕΟΧ)

13.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 335/91
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 8ης Δεκεμβρίου 2008
   σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες
   [κοινοποιηθείσα υπό τον αριθμό Ε(2008) 7803]
   (Κείμενο που παρουσιάζει ενδιαφέρον για τον ΕΟΧ)
   (2008/941/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 8 παράγραφος 2 τέταρτο εδάφιο,
   Εκτιμώντας τα ακόλουθα:
   
               (1)
            
            
               Το άρθρο 8 παράγραφος 2 της οδηγίας 91/414/ΕΟΚ προβλέπει ότι ένα κράτος μέλος μπορεί, επί περίοδο 12 ετών από την ημερομηνία κοινοποίησης της εν λόγω οδηγίας, να εγκρίνει τη διάθεση στην αγορά φυτοπροστατευτικών προϊόντων τα οποία περιέχουν δραστικές ουσίες που δεν περιλαμβάνονται στο παράρτημα I της οδηγίας αυτής και τα οποία διατίθενται ήδη στην αγορά δύο έτη μετά την ημερομηνία κοινοποίησης, ενώ παράλληλα οι εν λόγω ουσίες θα εξετάζονται σταδιακά στο πλαίσιο προγράμματος εργασίας.
            
         
               (2)
            
            
               Οι κανονισμοί (ΕΚ) αριθ. 1112/2002 (2) και (ΕΚ) αριθ. 2229/2004 (3) της Επιτροπής καθορίζουν τους λεπτομερείς κανόνες εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει τις ουσίες οι οποίες καταχωρίζονται στο παράρτημα της παρούσας απόφασης.
            
         
               (3)
            
            
               Οι κοινοποιούντες απέσυραν την υποστήριξή τους για την καταχώριση των εν λόγω ουσιών εντός δύο μηνών από την παραλαβή του σχεδίου της έκθεσης αξιολόγησης, σύμφωνα με το άρθρο 24ε του κανονισμού (ΕΚ) αριθ. 2229/2004.
            
         
               (4)
            
            
               Η Επιτροπή εξέτασε τα σχέδια των εκθέσεων αξιολόγησης, τις συστάσεις των κρατών μελών-εισηγητών και τις παρατηρήσεις των άλλων κρατών μελών και κατέληξε στο συμπέρασμα ότι τα άρθρα 24β και 24στ δεν εφαρμόζονται. Επομένως, εφαρμόζεται το άρθρο 24ε.
            
         
               (5)
            
            
               Συνεπώς, οι ουσίες που περιλαμβάνονται στο παράρτημα της παρούσας απόφασης δεν πρέπει να καταχωριστούν στο παράρτημα I της οδηγίας 91/414/ΕΟΚ.
            
         
               (6)
            
            
               Επειδή η μη καταχώριση των εν λόγω ουσιών δεν βασίζεται στην ύπαρξη σαφών ενδείξεων για βλαβερές συνέπειες, όπως ορίζεται στο παράρτημα VII του κανονισμού (ΕΚ) αριθ. 2229/2004, τα κράτη μέλη πρέπει να έχουν τη δυνατότητα να διατηρήσουν τις άδειες έως τις 31 Δεκεμβρίου 2010, σύμφωνα με το άρθρο 25 παράγραφος 3 του κανονισμού (ΕΚ) αριθ. 2229/2004.
            
         
               (7)
            
            
               Τυχόν περίοδος χάριτος που χορηγείται από ένα κράτος μέλος για την τελική διάθεση, την αποθήκευση, τη διάθεση στην αγορά και τη χρησιμοποίηση των υφιστάμενων αποθεμάτων φυτοπροστατευτικών προϊόντων που περιέχουν τις καταχωρισμένες ουσίες θα πρέπει να περιορίζεται σε δώδεκα μήνες, ούτως ώστε να καταστεί δυνατή η χρησιμοποίηση των υφιστάμενων αποθεμάτων σε μία ακόμη καλλιεργητική περίοδο.
            
         
               (8)
            
            
               Η παρούσα απόφαση δεν εμποδίζει την υποβολή νέας αίτησης βάσει του άρθρου 6 παράγραφος 2 της οδηγίας 91/414/ΕΟΚ και του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που περιλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν καταχωριστεί στο παράρτημα I (4), σύμφωνα με την ταχεία διαδικασία που προβλέπεται στα άρθρα 13 έως 22 του εν λόγω κανονισμού.
            
         
               (9)
            
            
               Τα άρθρα 13 έως 22 του κανονισμού (ΕΚ) αριθ. 33/2008 προβλέπουν μια ταχεία διαδικασία για τις εν λόγω νέες αιτήσεις. Η συγκεκριμένη διαδικασία επιτρέπει στους κοινοποιούντες η ουσία των οποίων δεν έχει καταχωριστεί, λόγω της ανάκλησης της στήριξής τους, να υποβάλουν νέα αίτηση σύμφωνα με την ταχεία διαδικασία που προβλέπεται στον κανονισμό (ΕΚ) αριθ. 33/2008. Οι κοινοποιούντες, όταν υποβάλλουν τη νέα αίτηση βάσει αυτής της διαδικασίας, έχουν το δικαίωμα να υποβάλουν μόνο τα πρόσθετα στοιχεία που απαιτούνται για την αντιμετώπιση των συγκεκριμένων ζητημάτων που οδήγησαν στην έκδοση της σχετικής απόφασης μη καταχώρισης. Ο κοινοποιών έχει λάβει το σχέδιο της έκθεσης αξιολόγησης που προσδιορίζει τα στοιχεία αυτά.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι ουσίες που περιλαμβάνονται στο παράρτημα της παρούσας απόφασης δεν καταχωρίζονται ως δραστικές ουσίες στο παράρτημα Ι της οδηγίας 91/414/ΕΟΚ.
   Άρθρο 2
   Τα κράτη μέλη ανακαλούν, έως τις 31 Δεκεμβρίου 2010 το αργότερο, τις άδειες των φυτοπροστατευτικών προϊόντων που περιέχουν μία ή περισσότερες από τις ουσίες που καταχωρίζονται στο παράρτημα.
   Άρθρο 3
   Τυχόν περίοδος χάριτος την οποία χορηγούν τα κράτη μέλη σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ λήγει στις 31 Δεκεμβρίου 2011 το αργότερο.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Δεκεμβρίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 230 της 19.8.1991, σ. 1.
   
      (2)  ΕΕ L 168 της 27.6.2002, σ. 14.
   
      (3)  ΕΕ L 379 της 24.12.2004, σ. 13.
   
      (4)  ΕΕ L 15 της 18.1.2008, σ. 5.
   
      ΠΑΡΑΡΤΗΜΑ
      ΚΑΤΑΛΟΓΟΣ ΔΡΑΣΤΙΚΩΝ ΟΥΣΙΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1
      
                  Δραστική ουσία
               
               
                  Το σχέδιο της έκθεσης αξιολόγησης γνωστοποιήθηκε στον κοινοποιούντα στις
               
            
                  1-δεκανόλη
               
               
                  7 Απριλίου 2008
               
            
                  6-βενζυλαδενίνη
               
               
                  25 Φεβρουαρίου 2008
               
            
                  Θειικό αργίλιο
               
               
                  31 Μαρτίου 2008
               
            
                  Αζαδιραχτίνη
               
               
                  18 Φεβρουαρίου 2008
               
            
                  Βρωμαδιολόνη
               
               
                  11 Ιουλίου 2008
               
            
                  Αιθοξυκίνη
               
               
                  13 Μαρτίου 2008
               
            
                  Λιπαρές αλκοόλες
               
               
                  3 Απριλίου 2008
               
            
                  Ινδολυλοξικό οξύ
               
               
                  13 Μαρτίου 2008
               
            
                  Ινδολυλβουτυρικό οξύ
               
               
                  13 Μαρτίου 2008
               
            
                  Πολυθειούχο ασβέστιο
               
               
                  31 Μαρτίου 2008
               
            
                  Ναφθυλοξικό οξύ
               
               
                  3 Μαρτίου 2008
               
            
                  1-Ναφθυλακεταμίδιο
               
               
                  3 Μαρτίου 2008
               
            
                  Προπισοχλώρ
               
               
                  16 Μαΐου 2008
               
            
                  Κουάσια
               
               
                  17 Μαρτίου 2008
               
            
                  Φωσφίδιο του ψευδαργύρου
               
               
                  11 Ιουλίου 2008